Úrad vlády SR						    Na rokovanie vlády SR
Sekcia hospodárskej politiky						    dňa  6. 6. 2001
									    k číslu: 3879/2001
									    k bodu: 7

S t a n o v i s k o

k návrhu na vydanie rozhodnutia o privatizácii štátneho podniku
Stavivá Košice, štátny podnik – časť Šarišské Lúky. Strojnícka ul.č.14 – Sklad č. 03

I.

         Materiál predkladá ministerka pre správu a privatizáciu národného majetku na základe § 10 ods.1 a 13 a § 10a ods.2 zákona č.92/1991 Zb. o podmienkach prevodu majetku štátu na iné osoby v znení neskorších predpisov.  

          V materiáli sa štandardnou formou predkladá návrh na privatizáciu časti uvedeného štátneho podniku priamym predajom spoločnosti ROKO, s.r.o. so sídlom v Prešove. Spoločnosť splnila všetky podmienky a požadované kritériá výberového konania a navrhla najprijateľnejšiu kúpnu cenu. Po privatizácii bude spoločnosť využívať areál ako skladové a obchodné priestory.

II.

           Materiál nebol predmetom medzirezortného pripomienkového konania.

III.

           Kúpna cena, dohodnutá vo výške 8 662 tis. Sk, je  nižšia ako boli stanovené trhová a účtovná hodnota privatizovanej časti štátneho podniku. Výber budúceho nadobúdateľa ovplyvnil prejavený nízky záujem o privatizáciu uvedeného majetku. V súvislosti so zamestnanosťou sa predpokladá vytvorenie nových pracovných miest a z toho dôvodu by bolo užitočné tento pozitívny dopad privatizácie vecne a časovo konkretizovať.

            Porada ekonomických ministrov vlády SR materiál prerokovala 28.5.2001 a predložený návrh vzala na vedomie. Odporučila vláde SR návrh schváliť.

            Odporúčame, aby vláda SR návrh uznesenia schválila.

Bratislava  31.  5.  2001